钦定古今图书集成/理学汇编/字学典/第087卷 > 林罕字源偏旁小说序 > 《论篆隶》
## 钦定古今图书集成/理学汇编/字学典/第087卷 > 林罕字源偏旁小说序 > 《论篆隶》

篆势有笔力遒健，字势妍丽者，斯乃意巧之人，临文
改易，或参差之，或长短之，屈曲之，拗綟之，务于奇怪，
以媚一时。后习之人，性有利钝，致与元篆、隶不同，盖
病由此起。今之学者，但能明知八法，洞晓六书，道理
既全，体格自实，亦何必踵欧、虞、褚、柳之惑乱哉！